અમદાવાદી રિકક્ષાવાળો : દરરોજ નાના નાના અને ક્યારેક મોટા ટ્રાફિકજામનું સર્જન કરનાર. ક્યારેક નાના મોટા એક્સિડન્ટ પણ કરવાની અને કરવાની ક્ષમતા ધરાવે છે. એમની સેવા અમૂલ્ય છે કે અ-મૂલ્ય એ કહેવું મુશ્કેલ છે. પોતાના ગ્રાહકો માટે તેઓ બીજાનો જીવ જોખમમાં નાખી દેતા પણ અચકાતા નથી. રસ્તા પરની પહેલી લેનમાં જતા રિક્ષાવાળાની નજર હંમેશા રસ્તાની છેલ્લી લેન પર રહેલી હોય છે. ફૂટપાથ પર કોઈ વ્યક્તિનો હાથ ઊંચો દેખાય એટલે એ વ્યક્તિ ગ્રાહક છે એવું માનીને રિક્ષાવાળો રિક્ષાને 90° એ ટર્ન આપીને ઓછામાં ઓછું અંતર કાપીને સીધો એ વ્યક્તિ તરફ ધસી જાય છે. આ સમયે એ પોતાની પણ પરવાહ કરતો નથી. ગ્રાહક પ્રત્યેનો આવો ભાવ માત્ર અમદાવાદના રિક્ષાવાળામાં જ જોવા મળી શકે. રિક્ષામાં આઠ જણાને બેસાડવા એ એમની આવડત છે અને પગથી સાઈડ બતાવવી એ એમની અનોખી સ્ટાઇલ છે.